Title: คำสั่งกรุงเทพมหานคร ที่ 2946/2560 เรื่อง มอบอำนาจในการจัดทำประกันภัยอาคารสงเคราะห์ข้าราชการและลูกจ้างประจำของกรุงเทพมหานครให้ข้าราชการกรุงเทพมหานครปฏิบัติราชการแทนผู้ว่าราชการกรุงเทพมหานคร

คำสั่งกรุงเทพมหานคร

คำสั่งกรุงเทพมหานคร
ที่ ๒๙๔๖/๒๕๖๐
เรื่อง
มอบอำนาจในการจัดทำประกันภัยอาคารสงเคราะห์ข้าราชการและลูกจ้างประจำของกรุงเทพมหานคร
ให้ข้าราชการกรุงเทพมหานครปฏิบัติราชการแทนผู้ว่าราชการกรุงเทพมหานคร[๑]

เพื่อให้เกิดความคุ้มครองแก่ทรัพย์สินภายในอาคารสงเคราะห์ข้าราชการและลูกจ้างประจำของกรุงเทพมหานคร
และเพื่อให้การปฏิบัติราชการที่อยู่ในอำนาจหน้าที่ของผู้ว่าราชการกรุงเทพมหานครเป็นไปด้วยความเรียบร้อย
รวดเร็ว และมีประสิทธิภาพ

อาศัยอำนาจตามความในมาตรา
๘๑ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ผู้ว่าราชการกรุงเทพมหานครจึงมอบอำนาจให้ปลัดกรุงเทพมหานครหรือรองปลัดกรุงเทพมหานครที่ปลัดกรุงเทพมหานครมอบหมายให้กำกับดูแลหน่วยงานที่รับผิดชอบงานด้านอาคารสงเคราะห์ข้าราชการและลูกจ้างประจำของกรุงเทพมหานคร
ปฏิบัติราชการแทนผู้ว่าราชการกรุงเทพมหานครในการเห็นชอบให้จัดทำประกันภัยอาคารสงเคราะห์ข้าราชการและลูกจ้างประจำของกรุงเทพมหานคร

ทั้งนี้
ตั้งแต่บัดนี้เป็นต้นไป

สั่ง ณ วันที่ ๒๗
กันยายน พ.ศ. ๒๕๖๐
พลตำรวจเอก อัศวิน  ขวัญเมือง
ผู้ว่าราชการกรุงเทพมหานคร

ภวรรณตรี/จัดทำ
๘ ธันวาคม ๒๕๖๐

ปวันวิทย์/ตรวจ
๒๘ ธันวาคม
๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๒๘๘ ง/หน้า ๕๗/๒๓ พฤศจิกายน ๒๕๖๐